KRAKATAU  Paljude plahvatuslike vulkaanipursete seas väärib erilist esiletõstmist Sunda väinas Jaava ning Sumatra vahel Ana Krakatau saarel paiknev Krakatau vulkaani plahvatus. Pühapäeva, 26.augusti pärastlõunal aastal 1883 algas seeria plahvatusi, mida märgati möödasõitnud laevadelt. See oli aga alles eelmäng järgmisel päeval kell  10.20 alanud rängimate tagajärgega vulkaanikatastroofile. Hiigelplahvatus rebis tükkideks kaks vulkaanikoonust ja plahvatuse müra kostis 3600 km kaugusele Austraaliasse ja isegi 5000 km kaugusel India ookeanis olevale Rodriguesi saarele. Võimas plahvatus kutsus esile tohutu õhusurvelaine, mida registreerisid kõik Maa barograafid, ja hiigelsuure tõusulaine-tsunaami, mille kõrgus ulatus 40 m-ni. Katastroofis hukkus 36 000 inimest.